title: Sklep Sveta (EU) 2019/864 z dne 14. maja 2019 o stališču, ki se v imenu Evropske unije zastopa v Organizaciji za ohranjanje severnoatlantskega lososa (NASCO), ter razveljavitvi Sklepa z dne 26. maja 2014 o stališču, ki se v imenu Unije zastopa v NASCO

text:
                  28.5.2019

                  SL

                  Uradni list Evropske unije

                  L 140/54

         SKLEP SVETA (EU) 2019/864
         z dne 14. maja 2019
         o stališču, ki se v imenu Evropske unije zastopa v Organizaciji za ohranjanje severnoatlantskega lososa (NASCO), ter razveljavitvi Sklepa z dne 26. maja 2014 o stališču, ki se v imenu Unije zastopa v NASCO
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     S Sklepom Sveta 82/886/EGS (1) je Unija sklenila Konvencijo o ohranitvi lososa v Severnem Atlantiku (2) (v nadaljnjem besedilu: Konvencija NASCO), s katero je bila ustanovljena Organizacija za ohranjanje severnoatlantskega lososa (v nadaljnjem besedilu: NASCO).

                     (2)

                     Svet NASCO, ki ga podpirajo tri komisije (severnoameriška komisija, komisija severovzhodnega Atlantika in komisija zahodne Grenlandije), je organ, ustanovljen s Konvencijo NASCO, za ohranjanje, obnavljanje, povečanje ali smotrno upravljanje atlantskega lososa z mednarodnim sodelovanjem. Svet NASCO sprejema ohranitvene in upravljalne ukrepe za upravljanje ribolovnih virov v okviru svojih pristojnosti. Taki ukrepi lahko postanejo zavezujoči za Unijo.

                     (3)

                     V Uredbi (EU) št. 1380/2013 Evropskega parlamenta in Sveta (3) je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.

                     (4)

                     V skladu s skupnim sporočilom visokega predstavnika Unije za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ ter sklepi Sveta o navedenem skupnem sporočilu je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja Unije v okviru teh forumov.

                     (5)

                     Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij „Evropska strategija za plastiko v krožnem gospodarstvu“ se sklicuje na posebne ukrepe za zmanjšanje količine plastičnih odpadkov in onesnaževanja morja ter izgub ali opustitev ribolovnega orodja na morju.

                     (6)

                     Primerno je oblikovati stališče, ki naj se v imenu Unije zastopa na zasedanjih Sveta NASCO, saj bodo ohranitveni in izvršilni ukrepi NASCO za Unijo zavezujoči in bodo lahko odločilno vplivali na vsebino prava Unije, in sicer na uredbi Sveta (ES) št. 1005/2008 (4) in (ES) št. 1224/2009 (5) ter Uredbo (EU) 2017/2403 Evropskega parlamenta in Sveta (6).

                     (7)

                     Trenutno je stališče, ki naj se v imenu Unije zastopa na zasedanjih Sveta NASCO, določeno s Sklepom Sveta z dne 26. maja 2014 o stališču, ki se v imenu Unije zastopa v NASCO. Primerno je navedeni sklep razveljaviti in ga nadomestiti z novim sklepom, ki bo kril obdobje 2019–2023.

                     (8)

                     Zaradi spreminjajoče se narave ribolovnih virov na območju Konvencije in posledične potrebe, da stališče Unije upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med zasedanji NASCO, bi bilo treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji vzpostaviti postopke za vsakoletno določitev stališča Unije za obdobje 2019–2023 –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na zasedanjih Sveta Organizacije za ohranjanje severnoatlantskega lososa (NASCO), je določeno v Prilogi I.

            Člen 2
            Vsakoletna opredelitev stališča Unije, ki se zastopa na zasedanjih Sveta NASCO, se določi v skladu s Prilogo II.

            Člen 3
            Stališče Unije, določeno v Prilogi I, Svet na predlog Komisije oceni in po potrebi revidira najpozneje do letnega zasedanja Sveta NASCO leta 2024.

            Člen 4
            Sklep Sveta z dne 26. maja 2014 o stališču, ki se v imenu Evropske unije zastopa v Organizaciji za ohranjanje severnoatlantskega lososa (NASCO) se razveljavi.

            Člen 5
            Ta sklep začne veljati na dan sprejetja.

            V Bruslju, 14. maja 2019

                  Za Svet

                  Predsednik

               P. DAEA

            (1)  Sklep Sveta 82/886/EGS z dne 13. decembra 1982 o sklenitvi Konvencije o ohranitvi lososa v Severnem Atlantiku (UL L 378, 31.12.1982, str. 24).

            (2)  UL L 378, 31.12.1982, str. 25.

            (3)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

            (4)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).

            (5)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).

            (6)  Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).

            PRILOGA I

               Stališče, ki se v imenu Unije zastopa v Organizaciji za ohranjanje severnoatlantskega lososa (v nadaljnjem besedilu: NASCO)

            1.   NAČELA
            Unija v okviru NASCO:

                        (a)

                        deluje v skladu s cilji in načeli, ki jim sledi v okviru skupne ribiške politike, zlasti s previdnostnim pristopom in cilji v zvezi z največjim trajnostnim donosom, kot je določeno v členu 2(2) Uredbe (EU) št. 1380/2013, za spodbujanje ekosistemskega pristopa k upravljanju ribištva in zmanjšanje okoljskega vpliva ribolovnih dejavnosti, za preprečevanje in čim večje zmanjšanje nenamernega ulova ter postopno odpravo zavržkov, za zmanjšanje vpliva ribolovnih dejavnosti na morske ekosisteme in njihove habitate ter za zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov;

                        (b)

                        zagotovi, da so ukrepi, sprejeti v NASCO, v skladu s cilji Konvencije NASCO;

                        (c)

                        zagotavlja, da so ukrepi, sprejeti v NASCO, v skladu z mednarodnim pravom, zlasti z določbami Konvencije ZN o mednarodnem pomorskem pravu in člena 66 navedene konvencije, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje ter Sporazuma Organizacije za prehrano in kmetijstvo o ukrepih države pristanišča iz leta 2009;

                        (d)

                        spodbuja stališča, skladna z dobrimi praksami regionalnih organizacij za upravljanje ribištva na istem območju;

                        (e)

                        si prizadeva za usklajenost in sinergijo s politiko, ki jo vodi v okviru dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti na področju zunanjih odnosov, zaposlovanja, okolja, trgovine, razvoja, raziskav in inovacij;

                        (f)

                        zagotavlja spoštovanje svojih mednarodnih zavez;

                        (g)

                        zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike (1);

                        (h)

                        si za svojo floto na območju Konvencije prizadeva ustvariti enake konkurenčne pogoje na podlagi istih načel in standardov, kot se uporabljajo v pravu Unije, ter spodbujati enotno izvajanje navedenih načel in standardov;

                        (i)

                        zagotavlja skladnost s sklepi Sveta (2) o skupnem sporočilu visoke predstavnice EU za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ (3) in spodbuja ukrepe za podporo in povečanje učinkovitosti NASCO ter po potrebi za izboljšanje njenega upravljanja in uspešnosti (zlasti kar zadeva znanost, skladnost s predpisi, preglednost in odločanje) kot prispevek k trajnostnemu upravljanju oceanov v vseh njegovih razsežnostih;

                        (j)

                        po potrebi spodbuja usklajevanje med regionalnimi organizacijami za upravljanje ribištva in konvencijami o regionalnih morjih v okviru njihovih pooblastil ter zlasti spodbuja sodelovanje s Konvencijo OSPAR, katere pogodbenica je tudi Unija;

                        (k)

                        spodbuja sodelovalne mehanizme med regionalnimi organizacijami za upravljanje ribištva za ribe, ki niso tun, podobne tako imenovanemu procesu iz Kobeja za regionalne organizacije za upravljanje ribištva za tune.

                  2.   SMERNICE
            Unija si po potrebi prizadeva podpirati sprejetje naslednjih ukrepov NASCO:

                        (a)

                        ukrepov za ohranjanje in upravljanje ribolovnih virov na območju Konvencije na podlagi najboljšega razpoložljivega znanstvenega mnenja, vključno s celotnim dovoljenim ulovom in kvotami ali reguliranjem napora za žive morske biološke vire, ki jih ureja NASCO, kar bi omogočilo, da se delež izkoriščenosti največjega trajnostnega donosa doseže ali ohrani najpozneje do leta 2020. Po potrebi bodo preučeni posebni ukrepi za staleže, ki jih je prizadel prelov, da se ribolovni napor uskladi z razpoložljivimi ribolovnimi možnostmi;

                        (b)

                        ukrepov za preprečevanje dejavnosti nezakonitega, neprijavljenega in zakonsko neurejenega ribolova, odvračanje od njih in njihovo odpravljanje na območju Konvencije, vključno s pripravo seznama plovil, ki takšne dejavnosti izvajajo;

                        (c)

                        ukrepov za izboljšanje zbiranja znanstvenih podatkov o ribištvu ter spodbujanje boljšega sodelovanja med industrijo in znanstveniki;

                        (d)

                        ukrepov spremljanja in nadzora na območju Konvencije NASCO, da se zagotovita učinkovitost nadzora in skladnost z ukrepi, sprejetimi v NASCO;

                        (e)

                        ukrepov za zmanjšanje negativnih učinkov ribolovnih dejavnosti na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja morja s plastičnimi odpadki ter zmanjšanje učinkov plastičnih odpadkov, ki so prisotni v morju, zaščitnimi ukrepi za občutljive morske ekosisteme na območju Konvencije NASCO v skladu z Mednarodnimi smernicami za upravljanje globokomorskega ribolova na odprtih morjih Organizacije Združenih narodov za prehrano in kmetijstvo (FAO) ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;

                        (f)

                        ukrepov za zmanjšanje učinkov zapuščene, izgubljene ali drugače zavržene ribiške opreme v oceanu in olajšanje prepoznavanja in odkrivanja take opreme;

                        (g)

                        ukrepov za prepoved ribolova, ki se izvaja izključno za namen pridobivanja plavuti morskih psov, s katerimi se zahteva, da se vsi morski psi iztovorijo z vsemi plavutmi, ki se naravno držijo trupa;

                        (h)

                        po potrebi skupnih pristopov z drugimi regionalnimi organizacijami za upravljanje ribištva, zlasti tistimi, ki sodelujejo pri upravljanju ribištva v isti regiji;

                        (i)

                        priporočil – po potrebi in v dovoljenem obsegu glede na zadevne ustanovne dokumente – ki spodbujajo izvajanje Konvencije o delu na področju ribolova Mednarodne organizacije dela (MOD);

                        (j)

                        dodatnih tehničnih ukrepov na podlagi nasvetov pomožnih organov in delovnih skupin NASCO.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            PRILOGA II

               Vsakoletna določitev stališča Unije, ki se zastopa na zasedanjih Organizacije za ohranjanje severnoatlantskega lososa

            Pred vsakim zasedanjem Sveta NASCO, na katerem navedeni organ sprejme sklepe, ki lahko postanejo zavezujoči za Unijo, se sprejmejo potrebni ukrepi, da se v stališču, izraženem v imenu Unije, upoštevajo najnovejše znanstvene in druge pomembne informacije, predložene Evropski komisiji, v skladu z načeli in smernicami iz Priloge I.
            V ta namen in na podlagi navedenih informacij Evropska komisija Svetu dovolj zgodaj pred vsakim zasedanjem Sveta NASCO pošlje pisni dokument, v katerem predstavi specifične elemente predlaganega stališča Unije, ki bo izraženo v imenu Unije, da bi lahko razpravljali o njegovih podrobnostih in jih potrdili.
            Če med zasedanjem Sveta NASCO, vključno med zasedanjem na kraju samem, ni mogoče doseči dogovora, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.


title: Sklep Sveta (EU) 2019/865 z dne 14. maja 2019 o stališču, ki se v imenu Evropske unije zastopa v Komisiji za ribištvo severovzhodnega Atlantika (NEAFC), ter razveljavitvi Sklepa z dne 26. maja 2014 o stališču, ki se v imenu Unije zastopa v NEAFC

text:
                  28.5.2019

                  SL

                  Uradni list Evropske unije

                  L 140/60

         SKLEP SVETA (EU) 2019/865
         z dne 14. maja 2019
         o stališču, ki se v imenu Evropske unije zastopa v Komisiji za ribištvo severovzhodnega Atlantika (NEAFC), ter razveljavitvi Sklepa z dne 26. maja 2014 o stališču, ki se v imenu Unije zastopa v NEAFC
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je s Sklepom Sveta 81/608/EGS (1) sklenila Konvencijo o prihodnjem večstranskem sodelovanju v ribištvu severovzhodnega Atlantika (2) (v nadaljnjem besedilu: Konvencija), s katero je bila ustanovljena Komisija za ribištvo severovzhodnega Atlantika (v nadaljnjem besedilu: Konvencija NEAFC). Spremembe Konvencije iz leta 2004 in leta 2006 so bile odobrene s Sklepom Sveta 2009/550/ES (3). Spremembe so uradno začele veljati 29. oktobra 2013, vendar je bilo v skladu z londonsko deklaracijo z dne 18. novembra 2005 dogovorjeno, da se bodo začasno izvajale od sprejetja do začetka veljavnosti.

                     (2)

                     NEAFC je odgovorna za sprejemanje ukrepov za zagotovitev dolgoročne ohranitve in optimalnega izkoriščanja ribolovnih virov na območju Konvencije (v nadaljnjem besedilu: območje Konvencije). Taki ukrepi lahko postanejo zavezujoči za Unijo.

                     (3)

                     V Uredbi (EU) št. 1380/2013 Evropskega parlamenta in Sveta (4) je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.

                     (4)

                     V skladu s skupnim sporočilom visokega predstavnika Unije za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ ter sklepi Sveta o navedenem skupnem sporočilu je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja Unije v okviru teh forumov.

                     (5)

                     Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij „Evropska strategija za plastiko v krožnem gospodarstvu“ se sklicuje na posebne ukrepe za zmanjšanje količine plastičnih odpadkov in onesnaževanja morja ter izgub ali opustitev ribolovnega orodja na morju.

                     (6)

                     Primerno je oblikovati stališče, ki naj se v imenu Unije zastopa na zasedanjih NEAFC za obdobje 2019–2023, in razveljaviti Sklep Sveta z dne 26. maja 2014 o stališču, ki se v imenu Unije zastopa v NEAFC, saj bodo ohranitveni in izvršilni ukrepi NEAFC za Unijo zavezujoči in bodo lahko odločilno vplivali na vsebino prava Unije, in sicer na uredbi Sveta (ES) št. 1005/2008 (5) in (ES) št. 1224/2009 (6) ter Uredbo (EU) 2017/2403 Evropskega parlamenta in Sveta (7).

                     (7)

                     Trenutno je stališče, ki naj se v imenu Unije zastopa na zasedanjih NEAFC, določeno s Sklepom z dne 26. maja 2014 o stališču, ki se v imenu Unije zastopa v NEAFC. Primerno je razveljaviti navedeni sklep in ga nadomestiti z novim sklepom, ki bo kril obdobje 2019–2023.

                     (8)

                     Zaradi spreminjajoče se narave ribolovnih virov na območju Konvencije in posledične potrebe, da stališče Unije upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med zasedanji NEAFC, bi bilo treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji vzpostaviti postopke za vsakoletno določitev stališča Unije za obdobje 2019–2023 –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na zasedanjih Komisije za ribištvo severovzhodnega Atlantika (NEAFC), je določeno v Prilogi I.

            Člen 2
            Vsakoletna opredelitev stališča Unije, ki se zastopa na zasedanjih NEAFC, se določi v skladu s Prilogo II.

            Člen 3
            Stališče Unije, določeno v Prilogi I, Svet na predlog Komisije oceni in po potrebi revidira najpozneje do letnega zasedanja NEAFC leta 2024.

            Člen 4
            Sklep Sveta z dne 26. maja 2014 o stališču, ki se v imenu Evropske unije zastopa v Komisiji za ribištvo severovzhodnega Atlantika (NEAFC), se razveljavi.

            Člen 5
            Ta sklep začne veljati na dan sprejetja.

            V Bruslju, 14. maja 2019

                  Za Svet

                  Predsednik

               P. DAEA

            (1)  Sklep Sveta 81/608/EGS z dne 13. julija 1981 o sklenitvi Konvencije o prihodnjem večstranskem sodelovanju ribištev severovzhodnega Atlantika (UL L 227, 12.8.1981, str. 21).

            (2)  UL L 227, 12.8.1981, str. 22.

            (3)  Sklep Sveta 2009/550/ES z dne 5. marca 2009 o odobritvi sprememb Konvencije o prihodnjem večstranskem sodelovanju v ribištvu severovzhodnega Atlantika, ki omogočajo uvedbo postopkov za reševanje sporov, razširitev področja uporabe Konvencije in revizijo ciljev Konvencije (UL L 184, 16.7.2009, str. 12).

            (4)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

            (5)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2005 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).

            (6)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).

            (7)  Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).

            PRILOGA I

               Stališče, ki se v imenu Unije zastopa v Komisiji za ribištvo severovzhodnega Atlantika (v nadaljnjem besedilu: NEAFC)

            1.   NAČELA
            Unija v okviru NEAFC:

                        (a)

                        deluje v skladu s cilji in načeli, ki jim sledi v okviru skupne ribiške politike, zlasti s previdnostnim pristopom in cilji v zvezi z največjim trajnostnim donosom, kot je določeno v členu 2(2) Uredbe (EU) št. 1380/2013, za spodbujanje ekosistemskega pristopa k upravljanju ribištva, za preprečevanje in čim večje zmanjšanje nenamernega ulova ter postopno odpravo zavržkov, za zmanjšanje vpliva ribolovnih dejavnosti na morske ekosisteme in njihove habitate ter za zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov;

                        (b)

                        zagotavlja, da so ukrepi, sprejeti v NEAFC, v skladu s cilji Konvencije NEAFC;

                        (c)

                        zagotavlja, da so ukrepi, sprejeti v NEAFC, v skladu z mednarodnim pravom, zlasti z določbami Konvencije ZN o pomorskem mednarodnem pravu iz leta 1982, Sporazuma ZN v zvezi z ohranjanjem in upravljanjem čezconskih staležev rib in izrazito selivskih staležev rib iz leta 1995, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje iz leta 1993 ter Sporazuma Organizacije za prehrano in kmetijstvo o ukrepih države pristanišča iz leta 2009;

                        (d)

                        spodbuja stališča, skladna z dobrimi praksami regionalnih organizacij za upravljanje ribištva na istem območju;

                        (e)

                        si prizadeva za usklajenost in sinergijo s politiko, ki jo vodi v okviru dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti na področju zunanjih odnosov, zaposlovanja, okolja, trgovine, razvoja, raziskav in inovacij;

                        (f)

                        zagotavlja spoštovanje svojih mednarodnih zavez;

                        (g)

                        zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike (1);

                        (h)

                        si za svojo floto na upravnem območju NEAFC prizadeva ustvariti enake konkurenčne pogoje na podlagi istih načel in standardov, kot se uporabljajo v pravu Unije, ter spodbujati enotno izvajanje priporočil;

                        (i)

                        zagotavlja skladnost s sklepi Sveta (2) o skupnem sporočilu visoke predstavnice EU za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ (3) in spodbuja ukrepe za podporo in povečanje učinkovitosti NEAFC ter po potrebi za izboljšanje njenega upravljanja in uspešnosti (zlasti kar zadeva znanost, skladnost s predpisi, preglednost in odločanje) kot prispevek k trajnostnemu upravljanju oceanov v vseh njegovih razsežnostih;

                        (j)

                        po potrebi spodbuja usklajevanje med regionalnimi organizacijami za upravljanje ribištva in konvencijami o regionalnih morjih v okviru njihovih pooblastil ter zlasti spodbuja sodelovanje s Konvencijo OSPAR, katere pogodbenica je tudi Unija;

                        (k)

                        spodbuja sodelovalne mehanizme med regionalnimi organizacijami za upravljanje ribištva za ribe, ki niso tun, podobne tako imenovanemu procesu iz Kobeja za regionalne organizacije za upravljanje ribištva za tune.

                  2.   SMERNICE
            Unija si po potrebi prizadeva podpirati sprejetje naslednjih ukrepov NEAFC:

                        (a)

                        ukrepov za ohranjanje in upravljanje ribolovnih virov na upravnem območju na podlagi najboljšega razpoložljivega znanstvenega mnenja, vključno s celotnim dovoljenim ulovom in kvotami ali reguliranjem napora za žive morske biološke vire, ki jih ureja NEAFC, kar bi omogočilo, da se delež izkoriščenosti največjega trajnostnega donosa doseže ali ohrani najpozneje do leta 2020. Po potrebi navedeni ohranitveni in upravljalni ukrepi vključujejo posebne ukrepe za staleže, ki jih je prizadel prelov, da se ribolovni napor ohrani v skladu z razpoložljivimi ribolovnimi možnostmi;

                        (b)

                        ukrepov za preprečevanje dejavnosti nezakonitega, neprijavljenega in zakonsko neurejenega ribolova, odvračanje od njih in njihovo odpravljanje na upravnem območju, vključno s pripravo seznama plovil, ki takšne dejavnosti izvajajo;

                        (c)

                        ukrepov za izboljšanje zbiranja znanstvenih podatkov o ribištvu ter spodbujanje boljšega sodelovanja med industrijo in znanstveniki;

                        (d)

                        ukrepov spremljanja in nadzora na upravnem območju, da se zagotovita učinkovitost nadzora in skladnost z ukrepi, sprejetimi v NEAFC;

                        (e)

                        ukrepov za zmanjšanje negativnih učinkov ribolovnih dejavnosti na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja morja s plastičnimi odpadki ter zmanjšanje učinkov plastičnih odpadkov, ki so prisotni v morju, na morsko biotsko raznovrstnost in ekosisteme, zaščitnimi ukrepi za občutljive morske ekosisteme na upravnem območju v skladu z Mednarodnimi smernicami za upravljanje globokomorskega ribolova na odprtih morjih Organizacije Združenih narodov za prehrano in kmetijstvo (FAO) ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;

                        (f)

                        ukrepov za zmanjšanje učinkov zapuščene, izgubljene ali drugače zavržene ribiške opreme v oceanu in olajšanje prepoznavanja in odkrivanja take opreme;

                        (g)

                        ukrepov za prepoved ribolova, ki se izvaja izključno za namen pridobivanja plavuti morskih psov, s katerimi se zahteva, da se vsi morski psi iztovorijo z vsemi plavutmi, ki se naravno držijo trupa;

                        (h)

                        priporočil – po potrebi in v dovoljenem obsegu glede na zadevne ustanovne dokumente – ki spodbujajo izvajanje Konvencije o delu na področju ribolova Mednarodne organizacije dela (MOD);

                        (i)

                        po potrebi skupnih pristopov z drugimi regionalnimi organizacijami za upravljanje ribištva, zlasti tistimi, ki sodelujejo pri upravljanju ribištva na istem območju;

                        (j)

                        dodatnih tehničnih ukrepov na podlagi nasvetov pomožnih organov in delovnih skupin NEAFC.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            PRILOGA II

               Vsakoletna določitev stališča Unije, ki se zastopa na zasedanjih Komisije za ribištvo severovzhodnega Atlantika

            Pred vsakim zasedanjem NEAFC, na katerem navedeni organ sprejme sklepe s pravnim učinkom za Unijo, se sprejmejo potrebni ukrepi, da se v stališču, izraženem v imenu Unije, upoštevajo najnovejše znanstvene in druge pomembne informacije, predložene Evropski komisiji, v skladu z načeli in smernicami iz Priloge I.
            V ta namen in na podlagi navedenih informacij Evropska komisija Svetu dovolj zgodaj pred vsakim zasedanjem Komisije NEAFC pošlje pisni dokument, v katerem predstavi specifične elemente predlaganega stališča Unije, ki bo izraženo v imenu Unije, da bi lahko razpravljali o njegovih podrobnostih in jih potrdili.
            Če med zasedanjem NEAFC, vključno med zasedanjem na kraju samem, ni mogoče doseči dogovora, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.


title: Sklep Sveta (EU) 2019/866 z dne 14. maja 2019 o stališču, ki se v imenu Evropske unije zastopa na Letni konferenci pogodbenic Konvencije o ohranjanju staležev saja in gospodarjenju z njimi v osrednjem delu Beringovega morja, in o razveljavitvi Sklepa z dne 12. junija 2017 o določitvi stališča, ki se zastopa v imenu Unije na navedeni letni konferenci

text:
                  28.5.2019

                  SL

                  Uradni list Evropske unije

                  L 140/66

         SKLEP SVETA (EU) 2019/866
         z dne 14. maja 2019
         o stališču, ki se v imenu Evropske unije zastopa na Letni konferenci pogodbenic Konvencije o ohranjanju staležev saja in gospodarjenju z njimi v osrednjem delu Beringovega morja, in o razveljavitvi Sklepa z dne 12. junija 2017 o določitvi stališča, ki se zastopa v imenu Unije na navedeni letni konferenci
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Poljska je pogodbenica Konvencije o ohranjanju staležev saja in gospodarjenju z njimi v osrednjem delu Beringovega morja (v nadaljnjem besedilu: konvencija o Beringovem morju). Unija ni pogodbenica navedene konvencije. V skladu s členom 6(9) Akta o pristopu iz leta 2003 Unija upravlja sporazume o ribolovu, ki so jih države članice sklenile s tretjimi državami, zato bi morala izvajati vse sklepe, sprejete na podlagi navedene konvencije o Beringovem morju.

                     (2)

                     Sklep Sveta z dne 11. aprila 2016 o pooblastilu Republiki Poljski, da v interesu Evropske unije začne pogajanja o spremembi Konvencije o ohranjanju in upravljanju virov saja v osrednjem Beringovem morju, ki bi organizacijam za regionalno gospodarsko povezovanje, kot je Evropska unija, omogočila, da postanejo pogodbenice Konvencije je Poljsko pooblastil, da v interesu Unije začne pogajanja o spremembi konvencije o Beringovem morju, da bi Unija postala pogodbenica te konvencije. Navedeno pooblastilo se sedaj izvaja. Razume se, da bo Poljska ob sprejetju Unije kot polnopravne pogodbenice konvencije o Beringovem morju umaknila svoje članstvo v Konvenciji.

                     (3)

                     Letna konferenca pogodbenic konvencije o Beringovem morju (v nadaljnjem besedilu: Letna konferenca pogodbenic) je odgovorna za upravljalne in ohranitvene ukrepe saja na območju konvencije o Beringovem morju. Taki ukrepi lahko postanejo zavezujoči za Unijo.

                     (4)

                     V Uredbi (EU) št. 1380/2013 Evropskega parlamenta in Sveta (1) je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.

                     (5)

                     V skladu s skupnim sporočilom visokega predstavnika Unije za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ ter sklepi Sveta o navedenem skupnem sporočilu je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja Unije v okviru teh forumov.

                     (6)

                     Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij „Evropska strategija za plastiko v krožnem gospodarstvu“ se sklicuje na posebne ukrepe za zmanjšanje onesnaževanja s plastiko in onesnaževanja morja ter izgub ali opustitev ribolovnega orodja na morju.

                     (7)

                     Primerno je oblikovati stališče, ki naj se v imenu Unije zastopa na Letni konferenci pogodbenic za obdobje 2019–2023, saj bodo ohranitveni in izvršilni ukrepi, ki jih bo Letna konferenca pogodbenic sprejela, za Unijo zavezujoči in bodo lahko odločilno vplivali na vsebino prava Unije, in sicer na uredbi Sveta (ES) št. 1005/2008 (2) in (ES) št. 1224/2009 (3) ter Uredbo (EU) 2017/2403 Evropskega parlamenta in Sveta (4).

                     (8)

                     V Sklepu Sveta z dne 12. junija 2017 o določitvi stališča, ki se zastopa v imenu Unije na letni konferenci pogodbenic Konvencije o ohranjanju staležev saja in gospodarjenju z njimi v osrednjem delu Beringovega morja ni določena revizija stališča Unije v okviru Letne konference pogodbenic pred letnim zasedanjem leta 2022. Vendar je treba veliko večino sklepov Sveta, ki določajo stališče Unije v različnih regionalnih organizacijah za upravljanje ribištva, katerih pogodbenica je Unija, revidirati pred letnimi zasedanji teh regionalnih organizacij za upravljanje ribištva v letu 2019. Zato je za spodbujanje večje skladnosti stališča Unije v vseh regionalnih organizacijah za upravljanje ribištva in za racionalizacijo postopka revizije primerno predlagati revizijo Sklepa z dne 12. junija 2017 in ga razveljaviti z novim sklepom, ki bo kril obdobje 2019–2023.

                     (9)

                     Zaradi spreminjajoče se narave ribolovnih virov na območju konvencije o Beringovem morju in posledične potrebe, da stališče Unije upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med zasedanji Letne konference pogodbenic, bi bilo treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji vzpostaviti postopke za vsakoletno določitev stališča Unije za obdobje 2019–2023 –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na zasedanjih Letne konference pogodbenic konvencije o Beringovem morju, je določeno v Prilogi I.

            Člen 2
            Vsakoletna opredelitev stališča Unije, ki se zastopa na zasedanjih Letne konference pogodbenic konvencije o Beringovem morju, se določi v skladu s Prilogo II.

            Člen 3
            Stališče Unije, določeno v Prilogi I, Svet na predlog Komisije oceni in po potrebi revidira najpozneje za Letno konferenco pogodbenic konvencije o Beringovem morju leta 2024.

            Člen 4
            Sklep Sveta z dne 12. junija 2017 o določitvi stališča, ki se zastopa v imenu Evropske unije na letni konferenci pogodbenic Konvencije o ohranjanju staležev saja in gospodarjenju z njimi v osrednjem delu Beringovega morja, in o razveljavitvi Sklepa Sveta z dne 10. julija 2012 o določitvi stališča, ki se sprejme v imenu Evropske unije v okviru Konvencije o ohranjanju staležev saja in gospodarjenju z njimi v osrednjem delu Beringovega morja, se razveljavi.

            Člen 5

               1.   V primeru pristopa Unije h konvenciji o Beringovem morju Komisija zastopa Unijo na zasedanjih Letne konference pogodbenic konvencije o Beringovem morju.

               2.   Dokler Unija ne pristopi k navedeni konvenciji, njeno stališče na zasedanjih Letne konference pogodbenic konvencije o Beringovem morju izrazi Poljska.

               3.   Ta sklep začne veljati na dan sprejetja.

            V Bruslju, 14. maja 2019

                  Za Svet

                  Predsednik

               P. DAEA

            (1)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

            (2)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2005 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).

            (3)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).

            (4)  Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).

            PRILOGA I

               Stališče, ki se v imenu Unije zastopa na letni konferenci pogodbenic konvencije o Beringovem morju

            1.   NAČELA
            Unija v okviru konvencije o Beringovem morju:

                        (a)

                        deluje v skladu s cilji in načeli, ki jim sledi v okviru skupne ribiške politike, zlasti s previdnostnim pristopom in cilji v zvezi z največjim trajnostnim donosom, kot je določeno v členu 2(2) Uredbe (EU) št. 1380/2013, za spodbujanje ekosistemskega pristopa k upravljanju ribištva, za preprečevanje in čim večje zmanjšanje nenamernega ulova ter postopno odpravo zavržkov, za zmanjšanje vpliva ribolovnih dejavnosti na morske ekosisteme in njihove habitate ter za zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov;

                        (b)

                        zagotavlja, da so ukrepi, sprejeti na letni konferenci pogodbenic, v skladu s konvencijo o Beringovem morju;

                        (c)

                        zagotavlja, da so ukrepi, sprejeti na letni konferenci pogodbenic, v skladu z mednarodnim pravom, zlasti z določbami Konvencije ZN o pomorskem mednarodnem pravu iz leta 1982, Sporazuma ZN v zvezi z ohranjanjem in upravljanjem čezconskih staležev rib in izrazito selivskih staležev rib iz leta 1995, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje iz leta 1993 ter Sporazuma Organizacije za prehrano in kmetijstvo o ukrepih države pristanišča iz leta 2009;

                        (d)

                        spodbuja stališča, skladna z dobrimi praksami regionalnih organizacij za upravljanje ribištva na istem območju;

                        (e)

                        si prizadeva za usklajenost in sinergijo s politiko, ki jo vodi v okviru dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti na področju zunanjih odnosov, zaposlovanja, okolja, trgovine, razvoja, raziskav in inovacij;

                        (f)

                        zagotavlja spoštovanje svojih mednarodnih zavez;

                        (g)

                        zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike (1);

                        (h)

                        si za svojo floto na območju konvencije o Beringovem morju prizadeva ustvariti enake konkurenčne pogoje na podlagi istih načel in standardov, kot se uporabljajo v pravu Unije, ter spodbujati enotno izvajanje navedenih načel in standardov;

                        (i)

                        zagotavlja skladnost s sklepi Sveta (2) o skupnem sporočilu visoke predstavnice EU za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ (3) in spodbuja ukrepe za podporo in povečanje učinkovitosti letne konference pogodbenic ter po potrebi za izboljšanje njenega upravljanja in uspešnosti (zlasti kar zadeva znanost, skladnost s predpisi, preglednost in odločanje) kot prispevek k trajnostnemu upravljanju oceanov v vseh njegovih razsežnostih;

                        (j)

                        spodbuja usklajevanje med regionalnimi organizacijami za upravljanje ribištva in konvencijami o regionalnih morjih ter po potrebi sodelovanje z globalnimi organizacijami v okviru njihovih pooblastil;

                        (k)

                        spodbuja sodelovalne mehanizme med regionalnimi organizacijami za upravljanje ribištva za ribe, ki niso tun, podobne tako imenovanemu procesu iz Kobeja za regionalne organizacije za upravljanje ribištva za tune.

                  2.   SMERNICE
            Unija si po potrebi prizadeva podpirati sprejetje naslednjih ukrepov letne konference pogodbenic:

                        (a)

                        ukrepov za ohranjanje in upravljanje ribolovnih virov na območju Sporazuma na podlagi najboljšega razpoložljivega znanstvenega mnenja, vključno z dovoljeno ravnjo ulova in posameznimi nacionalnimi kvotami ali reguliranjem napora za žive morske biološke vire, ki jih ureja letna konferenca pogodbenic, vključno s spremembo Priloge h konvenciji o Beringovem morju, kar bi omogočilo, da se delež izkoriščenosti največjega trajnostnega donosa doseže ali ohrani najpozneje do leta 2020. Po potrebi navedeni ohranitveni in upravljalni ukrepi vključujejo posebne ukrepe za staleže, ki jih je prizadel prelov, da se ribolovni napor ohrani v skladu z razpoložljivimi ribolovnimi možnostmi;

                        (b)

                        ukrepov za preprečevanje dejavnosti nezakonitega, neprijavljenega in zakonsko neurejenega ribolova, odvračanje od njih in njihovo odpravljanje na območju konvencije o Beringovem morju, vključno s pripravo seznama plovil, ki takšne dejavnosti izvajajo;

                        (c)

                        ukrepov za izboljšanje zbiranja znanstvenih podatkov o ribištvu ter spodbujanje boljšega sodelovanja med industrijo in znanstveniki;

                        (d)

                        ukrepov spremljanja in nadzora na območju Konvencije, da se zagotovita učinkovitost nadzora in skladnost z ukrepi, sprejetimi na letni konferenci pogodbenic;

                        (e)

                        ukrepov za zmanjšanje negativnih učinkov ribolovnih dejavnosti na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja morja s plastičnimi odpadki ter zmanjšanje učinkov plastičnih odpadkov, ki so prisotni v morju, na morsko biotsko raznovrstnost in ekosisteme, zaščitnimi ukrepi za občutljive morske ekosisteme na območju konvencije o Beringovem morju v skladu z Mednarodnimi smernicami za upravljanje globokomorskega ribolova na odprtih morjih Organizacije Združenih narodov za prehrano in kmetijstvo (FAO) ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;

                        (f)

                        ukrepov za zmanjšanje učinkov zapuščene, izgubljene ali drugače zavržene ribiške opreme v oceanu in olajšanje prepoznavanja in odkrivanja take opreme;

                        (g)

                        ukrepov za prepoved ribolova, ki se izvaja izključno za namen pridobivanja plavuti morskih psov, s katerimi se zahteva, da se vsi morski psi iztovorijo z vsemi plavutmi, ki se naravno držijo trupa;

                        (h)

                        priporočil – po potrebi in v dovoljenem obsegu glede na zadevne ustanovne dokumente – ki spodbujajo izvajanje Konvencije o delu na področju ribolova Mednarodne organizacije dela (MOD);

                        (i)

                        po potrebi skupnih pristopov z drugimi regionalnimi organizacijami za upravljanje ribištva, zlasti tistimi, ki sodelujejo pri upravljanju ribištva v isti regiji;

                        (j)

                        dodatnih tehničnih ukrepov na podlagi nasvetov pomožnih organov in delovnih skupin letne konference pogodbenic.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            PRILOGA II

               Vsakoletna določitev stališča Unije, ki se zastopa na letni konferenci pogodbenic

            Pred vsakim zasedanjem letne konference pogodbenic, na katerem navedeni organ sprejme sklepe s pravnim učinkom za Unijo, se sprejmejo potrebni ukrepi, da se v stališču, izraženem v imenu Unije, upoštevajo najnovejše znanstvene in druge pomembne informacije, predložene Evropski komisiji, v skladu z načeli in smernicami iz Priloge I.
            V ta namen in na podlagi navedenih informacij Evropska komisija Svetu dovolj zgodaj pred vsakim zasedanjem letne konference pogodbenic pošlje pisni dokument, v katerem predstavi specifične elemente predlaganega stališča Unije, ki bo izraženo v imenu Unije, da bi lahko razpravljali o njegovih podrobnostih in jih potrdili.
            Če med zasedanjem letne konference pogodbenic, vključno med zasedanjem na kraju samem, ni mogoče doseči dogovora, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.


title: Sklep Sveta (EU) 2019/868 z dne 14. maja 2019 o stališču, ki se v imenu Evropske unije zastopa v Mednarodni komisiji za ohranitev tunov v Atlantiku (ICCAT), ter razveljavitvi Sklepa z dne 8. julija 2014 o stališču, ki se v imenu Unije zastopa v ICCAT

text:
                  28.5.2019

                  SL

                  Uradni list Evropske unije

                  L 140/78

         SKLEP SVETA (EU) 2019/868
         z dne 14. maja 2019
         o stališču, ki se v imenu Evropske unije zastopa v Mednarodni komisiji za ohranitev tunov v Atlantiku (ICCAT), ter razveljavitvi Sklepa z dne 8. julija 2014 o stališču, ki se v imenu Unije zastopa v ICCAT
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     S Sklepom Sveta 86/238/EGS (1) je Unija sklenila Mednarodno konvencijo za ohranitev tunov v Atlantiku (2), s katero je bila ustanovljena Mednarodna komisija za ohranitev tunov v Atlantiku (v nadaljnjem besedilu: ICCAT) (v nadaljnjem besedilu: Konvencija ICCAT).

                     (2)

                     ICCAT je pristojna za sprejetje ukrepov, ki naj bi zagotovili dolgoročno ohranitev in trajno uporabo ribolovnih virov na območju pristojnosti Konvencije ICCAT ter ščitili morske ekosisteme, v katerih se ti viri pojavljajo. Taki ukrepi lahko postanejo zavezujoči za Unijo.

                     (3)

                     V Uredbi (EU) št. 1380/2013 Evropskega parlamenta in Sveta (3) je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.

                     (4)

                     V skladu s skupnim sporočilom visokega predstavnika Unije za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ ter sklepi Sveta o navedenem skupnem sporočilu je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja Unije v okviru teh forumov.

                     (5)

                     Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij „Evropska strategija za plastiko v krožnem gospodarstvu“ se sklicuje na posebne ukrepe za zmanjšanje onesnaževanja s plastiko in onesnaževanja morja ter izgub ali opustitev ribolovnega orodja na morju.

                     (6)

                     Primerno je oblikovati stališče, ki naj se v imenu Unije zastopa na zasedanjih ICCAT za obdobje 2019–2023, saj bodo ohranitveni ukrepi ICCAT za Unijo zavezujoči in bodo lahko odločilno vplivali na vsebino prava Unije, in sicer na uredbe Sveta (ES) št. 1936/2001 (4), (ES) št. 1984/2003 (5), (ES) št. 520/2007 (6), (ES) št. 1005/2008 (7) in (ES) št. 1224/2009 (8) ter uredbi (EU) 2016/1627 (9) in (EU) 2017/2403 (10) Evropskega parlamenta in Sveta.
                     To pa zato, ker priporočila, ki jih sprejme ICCAT, lahko dopolnjujejo, spreminjajo ali nadomeščajo obveznosti, predvidene v veljavni zakonodaji Unije.

                     (7)

                     Trenutno je stališče, ki se v imenu Unije zastopa na zasedanjih ICCAT, določeno s Sklepom Sveta z dne 8. julija 2014 o stališču, ki se v imenu Unije zastopa v ICCAT. Primerno je razveljaviti navedeni sklep je in ga nadomestiti z novim sklepom za obdobje 2019–2023.

                     (8)

                     Zaradi spreminjajoče se narave ribolovnih virov na območju Konvencije ICCAT in posledične potrebe, da stališče Unije upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med zasedanji ICCAT, bi bilo treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji vzpostaviti postopke za vsakoletno določitev stališča Unije za obdobje 2019–2023 –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na zasedanjih Mednarodne komisije za ohranitev tunov v Atlantiku (v nadaljnjem besedilu: ICCAT), je določeno v Prilogi I.

            Člen 2
            Vsakoletna opredelitev stališča Unije, ki se zastopa na zasedanjih ICCAT, se določi v skladu s Prilogo II.

            Člen 3
            Stališče Unije, določeno v Prilogi I, Svet na predlog Komisije oceni in po potrebi revidira najpozneje do letnega zasedanja ICCAT leta 2024.

            Člen 4
            Sklep Sveta z dne 8. julija 2014 o stališču, ki se v imenu Evropske unije zastopa v Mednarodni komisiji za ohranitev tunov v Atlantiku (ICCAT), se razveljavi.

            Člen 5
            Ta sklep začne veljati na dan sprejetja.

            V Bruslju, 14. maja 2019

                  Za Svet

                  Predsednik

               P. DAEA

            (1)  Sklep Sveta 86/238/EGS z dne 9. junija 1986 o pristopu Skupnosti k Mednarodni konvenciji za ohranitev tunov v Atlantiku, kakor je bila spremenjena s Protokolom, priloženim k Sklepni listini Konference pooblaščencev držav pogodbenic konvencije, ki je bila podpisana 10. julija 1984 v Parizu (UL L 162, 18.6.1986, str. 33).

            (2)  UL L 162, 18.6.1986, str. 34.

            (3)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

            (4)  Uredba Sveta (ES) št. 1936/2001 z dne 27. septembra 2001 o nadzornih ukrepih za ribolov določenih staležev izrazito selivskih vrst rib (UL L 263, 3.10.2001, str. 1).

            (5)  Uredba Sveta (ES) št. 1984/2003 z dne 8. aprila 2003 o uvedbi sistema statističnega spremljanja trgovine s tuni, mečaricami in veleokimi tuni znotraj Skupnosti (UL L 295, 13.11.2003, str. 1).

            (6)  Uredba Sveta (ES) št. 520/2006 z dne 7. maja 2007 o nekaterih tehničnih ukrepih za ohranitev nekaterih staležev izrazito selivskih vrst in razveljavitvi Uredbe (ES) št. 973/2001(UL L 123, 12.5.2007, str. 3).

            (7)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2005 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).

            (8)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).

            (9)  Uredba (EU) 2016/1627 Evropskega parlamenta in Sveta z dne 14. septembra 2016 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju ter razveljavitvi Uredbe Sveta (ES) št. 302/2009 (UL L 252, 16.9.2016, str. 1).

            (10)  Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).

            PRILOGA I

               Stališče, ki se v imenu Unije zastopa v Mednarodni komisiji za ohranitev tunov v Atlantiku (v nadaljnjem besedilu: ICCAT)

            1.   NAČELA
            Unija v okviru ICCAT:

                        (a)

                        deluje v skladu s cilji in načeli, ki jim sledi v okviru skupne ribiške politike, zlasti s previdnostnim pristopom in cilji v zvezi z največjim trajnostnim donosom, kot je določeno v členu 2(2) Uredbe (EU) št. 1380/2013, za spodbujanje ekosistemskega pristopa k upravljanju ribištva, za preprečevanje in čim večje zmanjšanje nenamernega ulova ter postopno odpravo zavržkov, za zmanjšanje vpliva ribolovnih dejavnosti na morske ekosisteme in njihove habitate ter za zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov;

                        (b)

                        si prizadeva za ustrezno vključitev deležnikov v fazi priprave ukrepov ICCAT in zagotavlja, da so ukrepi, sprejeti v tej komisiji, skladni z Mednarodno konvencijo za ohranitev tunov v Atlantiku (v nadaljnjem besedilu: Konvencija ICCAT);

                        (c)

                        zagotavlja, da so ukrepi, sprejeti v ICCAT, v skladu z mednarodnim pravom, zlasti z določbami Konvencije ZN o pomorskem mednarodnem pravu iz leta 1982, Sporazuma ZN v zvezi z ohranjanjem in upravljanjem čezconskih staležev rib in izrazito selivskih staležev rib iz leta 1995, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje iz leta 1993 ter Sporazuma Organizacije za prehrano in kmetijstvo o ukrepih države pristanišča iz leta 2009;

                        (d)

                        spodbuja stališča, skladna z dobrimi praksami regionalnih organizacij za upravljanje ribištva na istem območju;

                        (e)

                        si prizadeva za usklajenost in sinergijo s politiko, ki jo vodi v okviru dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti na področju zunanjih odnosov, zaposlovanja, okolja, trgovine, razvoja, raziskav in inovacij;

                        (f)

                        zagotavlja spoštovanje svojih mednarodnih zavez;

                        (g)

                        zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike (1);

                        (h)

                        si za svojo floto na območju Konvencije prizadeva ustvariti enake konkurenčne pogoje na podlagi istih načel in standardov, kot se uporabljajo v pravu Unije, ter spodbujati enotno izvajanje navedenih načel in standardov;

                        (i)

                        zagotavlja skladnost s sklepi Sveta (2) o skupnem sporočilu visoke predstavnice EU za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ (3) in spodbuja ukrepe za podporo in povečanje učinkovitosti ICCAT ter po potrebi za izboljšanje njenega upravljanja in uspešnosti (zlasti kar zadeva znanost, skladnost s predpisi, preglednost in odločanje) kot prispevek k trajnostnemu upravljanju oceanov v vseh njegovih razsežnostih;

                        (j)

                        spodbuja usklajevanje med regionalnimi organizacijami za upravljanje ribištva in konvencijami o regionalnih morjih ter po potrebi sodelovanje z globalnimi organizacijami v okviru njihovih pooblastil, in zlasti spodbuja sodelovanje s Konvencijo o varstvu morskega okolja severovzhodnega Atlantika (OSPAR), Konvencijo za varstvo morskega okolja Baltika (HELCOM) in Konvencijo za varstvo morskega okolja in obalnega območja Sredozemlja (Barcelonsko konvencijo), katerih podpisnica je tudi Unija;

                        (k)

                        spodbuja usklajevanje in sodelovanje z drugimi regionalnimi organizacijami za upravljanje ribištva za tune pri vprašanjih skupnega interesa, zlasti s ponovno vzpostavitvijo tako imenovanega procesa iz Kobeja za regionalne organizacije za upravljanje ribištva za tune in njegovo razširitvijo na vse regionalne organizacije za upravljanje ribištva.

                  2.   SMERNICE
            Unija si po potrebi prizadeva podpirati sprejetje naslednjih ukrepov ICCAT:

                        (a)

                        ukrepov za ohranjanje in upravljanje ribolovnih virov na območju Konvencije ICCAT na podlagi najboljšega razpoložljivega znanstvenega mnenja, vključno s celotnim dovoljenim ulovom in kvotami ali reguliranjem napora za žive morske biološke vire, ki jih ureja ICCAT, kar bi omogočilo, da se delež izkoriščenosti največjega trajnostnega donosa doseže ali ohrani najpozneje do leta 2020. Po potrebi navedeni ohranitveni in upravljalni ukrepi vključujejo posebne ukrepe za staleže, ki jih je prizadel prelov, da se ribolovni napor ohrani v skladu z razpoložljivimi ribolovnimi možnostmi;

                        (b)

                        ukrepov za preprečevanje dejavnosti nezakonitega, neprijavljenega in zakonsko neurejenega ribolova, odvračanje od njih in njihovo odpravljanje na območju Konvencije, vključno s pripravo seznama plovil, ki takšne dejavnosti izvajajo;

                        (c)

                        ukrepov za izboljšanje zbiranja znanstvenih podatkov o ribištvu ter spodbujanje boljšega sodelovanja med industrijo in znanstveniki;

                        (d)

                        ukrepov spremljanja in nadzora na območju Konvencije, da se zagotovita učinkovitost nadzora in skladnost z ukrepi, sprejetimi v ICCAT;

                        (e)

                        ukrepov za zmanjšanje negativnih učinkov ribolovnih dejavnosti in akvakulture na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja morja s plastičnimi odpadki ter zmanjšanje učinkov plastičnih odpadkov, ki so prisotni v morju, na morsko biotsko raznovrstnost in ekosisteme, zaščitnimi ukrepi za občutljive morske ekosisteme na območju Konvencije ICCAT v skladu z resolucijami Generalne skupščine Organizacije združenih narodov ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;

                        (f)

                        ukrepov za upravljanje uporabe naprav za zbiranje rib, zlasti za izboljšanje zbiranja podatkov, da bi točno količinsko opredelili, spremljali in nadzorovali njihovo uporabo, zmanjšali učinke na ranljive staleže tuna, ublažili njihove morebitne učinke na ciljne in neciljne vrste ter na ekosistem;

                        (g)

                        ukrepov za zmanjšanje učinkov zapuščene, izgubljene ali drugače zavržene ribiške opreme v oceanu in olajšanje prepoznavanja in odkrivanja take opreme ter za zmanjšanje njenega prispevka k morskim odpadkom;

                        (h)

                        ukrepov za prepoved ribolova, ki se izvaja izključno za namen pridobivanja plavuti morskih psov, s katerimi se zahteva, da se vsi morski psi iztovorijo z vsemi plavutmi, ki se naravno držijo trupa;

                        (i)

                        priporočil – po potrebi in v dovoljenem obsegu glede na zadevne ustanovne dokumente – ki spodbujajo izvajanje Konvencije o delu na področju ribolova Mednarodne organizacije dela (MOD);

                        (j)

                        dodatnih tehničnih ukrepov na podlagi nasvetov pomožnih organov in delovnih skupin ICCAT.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            PRILOGA II

               Vsakoletna določitev stališča Unije, ki se zastopa na zasedanjih Mednarodne komisije za ohranitev tunov v Atlantiku

            Pred vsakim zasedanjem ICCAT, na katerem navedeni organ sprejme sklepe, ki lahko postanejo zavezujoči za Unijo, se sprejmejo potrebni ukrepi, da se v stališču, izraženem v imenu Unije, upoštevajo najnovejše znanstvene in druge pomembne informacije, predložene Evropski komisiji, v skladu z načeli in smernicami iz Priloge I.
            V ta namen in na podlagi navedenih informacij Evropska komisija Svetu dovolj zgodaj pred vsakim zasedanjem ICCAT pošlje pisni dokument, v katerem predstavi specifične elemente predlaganega stališča Unije, ki bo izraženo v imenu Unije, da bi lahko razpravljali o njegovih podrobnostih in jih potrdili.
            Če med zasedanjem ICCAT, vključno med zasedanjem na kraju samem, ni mogoče doseči dogovora, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.


title: Sklep Sveta (SZVP) 2019/870 z dne 27. maja 2019 o spremembi Sklepa 2010/413/SZVP o omejevalnih ukrepih proti Iranu

text:
                  28.5.2019

                  SL

                  Uradni list Evropske unije

                  L 140/90

         SKLEP SVETA (SZVP) 2019/870
         z dne 27. maja 2019
         o spremembi Sklepa 2010/413/SZVP o omejevalnih ukrepih proti Iranu
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (1) ter zlasti člena 23(2) Sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 26. julija 2010 sprejel Sklep 2010/413/SZVP.

                     (2)

                     Svet je v skladu s členom 26(3) Sklepa 2010/413/SZVP pregledal seznam oseb in subjektov iz Priloge II k navedenemu sklepu.

                     (3)

                     Svet je sklenil, da bi bilo treba posodobiti 17 vnosov iz Priloge II k Sklepu 2010/413/SZVP.

                     (4)

                     Sklep 2010/413/SZVP bi bilo treba ustrezno spremeniti –

               SPREJEL NASLEDNJI SKLEP:

            Člen 1
            Priloga II k Sklepu 2010/413/SZVP se spremeni, kot je določeno v Prilogi k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 27. maja 2019

                  Za Svet

                  Predsednik

               N. HURDUC

            (1)  UL L 195, 27.7.2010, str. 39.

            PRILOGA
            Priloga II k Sklepu 2010/413/SZVP se spremeni:

                        (1)

                        pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ naslednji vnosi nadomestijo ustrezajoče vnose na seznamu pod podnaslovom „A. Fizične osebe“:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „14.

                                    Brigadni general Mohammad NADERI

                                    Vodja iranske organizacije za letalsko industrijo (IAIO). Nekdanji vodja iranske organizacije za vesoljsko industrijo (AIO), ki je sodelovala v občutljivih iranskih programih.

                                    23.6.2008

                                    23.

                                    Davoud BABAEI

                                    Sedanji vodja varnostne službe raziskovalnega inštituta za logistiko oboroženih sil na Ministrstvu za obrambo, imenovanega Organizacija za inovacije in raziskave na področju obrambe (Organisation of Defensive Innovation and Research – SPND), ki ga vodi Mohsen Fakhrizadeh-Mahabadi, ki je na seznamu ZN. IAEA je opozorila na SPND v povezavi s pomisleki glede morebitne vojaške razsežnosti iranskega jedrskega programa, pri katerem Iran zavrača sodelovanje. Babaei je kot vodja varnostne službe odgovoren za preprečevanje razkrivanja informacij, tudi IAEA.

                                    1.12.2011

                                    25.

                                    Sayed Shamsuddin BORBORUDI
                                    Tudi: Seyed Shamseddin BORBOROUDI

                                    Datum rojstva: 21. september 1969.

                                    Namestnik vodje iranske organizacije za atomsko energijo, ki je na seznamu ZN, in podrejen Feridunu Abbasiju Davaniju, ki je na seznamu ZN. Pri iranskem jedrskem programu sodeluje vsaj od leta 2002, med drugim je bil vodja dobavne in logistične službe v okviru Amada, kjer je bil odgovoren za uporabo navideznih družb, kot je Kimia Madan, pri nabavi opreme in materiala za iranski program jedrskega orožja.

                                    1.12.2011

                                    27.

                                    Kamran DANESHJOO (Tudi: DANESHJOU)

                                    Nekdanji minister za znanost, raziskave in tehnologijo. Podpiral je dejavnosti, povezane s širjenjem jedrskega orožja.

                                    1.12.2011“

                        (2)

                        pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ naslednji vnosi nadomestijo ustrezajoče vnose na seznamu pod podnaslovom „B. Subjekti“:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „12.

                                    Fajr Aviation Composite Industries

                                    Mehrabad Airport, PO Box 13445-885, Teheran, Iran

                                    Hčerinska družba organizacije IAIO v okviru MODAFL, ki sta oba na seznamu EU; njena glavna dejavnost je proizvodnja kompozitnih materialov za letalsko industrijo.

                                    26.7.2010

                                    95.

                                    Samen Industries

                                    2nd km of Khalaj Road End of Seyyedi St., P.O.Box 91735-549, 91735 Mashhad, Iran, Tel.: +98 511 3853008, +98 511 3870225

                                    Fiktivno ime za družbo Khorasan Mettalurgy Industries, ki je na seznamu ZN in je hčerinska družba družbe Ammunition Industries Group (AMIG).

                                    1.12.2011

                                    153.

                                    Organisation of Defensive Innovation and Research (SPND)

                                    Organisation of Defensive Innovation and Research (SPND) neposredno podpira dejavnosti Irana, povezane s širjenjem jedrskega orožja. IAEA je opozorila na SPND v povezavi s pomisleki glede morebitne vojaške razsežnosti iranskega jedrskega programa. SPND vodi Mohsen Fakhrizadeh-Mahabadi, ki je na seznamu ZN, in je del Ministrstva za obrambo in logistiko oboroženih sil (MODAFL), ki je na seznamu EU.

                                    22.12.2012“

                        (3)

                        pod naslovom „II. Islamska revolucionarna garda (IRGC)“ naslednji vnosi nadomestijo ustrezajoče vnose na seznamu pod podnaslovom „A. Fizične osebe“:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „1.

                                    Brigadni general IRGC Javad DARVISH-VAND

                                    Nekdanji namestnik ministra in nekdanji generalni inšpektor MODAFL.

                                    23.6.2008

                                    3.

                                    Parviz FATAH

                                    Rojen leta 1961.

                                    Član IRGC. Nekdanji minister za energijo.

                                    26.7.2010

                                    4.

                                    Brigadni general IRGC Seyyed Mahdi FARAHI

                                    Nekdanji vodja iranske organizacije za vesoljsko industrijo (AIO) in nekdanji generalni direktor Organizacije za obrambno industrijo (DIO), ki je na seznamu ZN. Član IRGC in namestnik na iranskem Ministrstvu za obrambo in logistiko oboroženih sil (MODAFL).

                                    23.6.2008

                                    5.

                                    Brigadni general IRGC Ali HOSEYNITASH

                                    Član IRGC. Član Vrhovnega sveta za nacionalno varnost, udeležen pri oblikovanju politike v zvezi z jedrskimi vprašanji.

                                    23.6.2008

                                    12.

                                    Brigadni general IRGC Ali SHAMSHIRI

                                    Član IRGC. V okviru MODAFL je zasedal vodstvene položaje.

                                    23.6.2008

                                    13.

                                    Brigadni general IRGC Ahmad VAHIDI

                                    Nekdanji minister MODAFL.

                                    23.6.2008

                                    15.

                                    Abolghassem Mozaffari SHAMS

                                    Nekdanji vodja podjetja Khatam al-Anbiya Construction Headquarters.

                                    1.12.2011“

                        (4)

                        pod naslovom „II. Islamska revolucionarna garda (IRGC)“ naslednji vnos nadomesti ustrezajoč vnos na seznamu pod podnaslovom „B. Subjekti“:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „11.

                                    Behnam Sahriyari Trading Company

                                    Poštni naslov: Ziba Buidling, 10th Floor, Northern Sohrevardi Street, Teheran, Iran.

                                    Družba, vpletena v pošiljanje orožja v imenu IRGC.

                                    23.1.2012“

                        (5)

                        pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ se pod podnaslovom „B. Subjekti“ doda naslednji vnos:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „20.

                                    (b) Iran Communications Industries (ICI)

                                    PO Box 19295-4731, Pasdaran Avenue, Teheran, Iran; drugi naslov: PO Box 19575-131, 34 Apadana Avenue, Teheran, Iran; drugi naslov: Shahid Langary Street, Nobonyad Square Ave, Pasdaran, Teheran.

                                    Iran Communications Industries, hčerinska družba družbe Iran Electronics Industries (na seznamu EU), proizvaja različne artikle, med drugim komunikacijske sisteme, avionične, optične in elektro-optične naprave, mikroelektroniko, informacijsko tehnologijo, naprave za testiranja in meritve, zaščito za telekomunikacijske naprave in elektronsko orožje, ter proizvaja in obnavlja radarske cevi in metalce raket.

                                    26.7.2010“

                        (6)

                        pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ se pod podnaslovom „B. Subjekti“ črta naslednji vnos:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „19.

                                    Iran Communications Industries (ICI)

                                    PO Box 19295-4731, Pasdaran Avenue, Teheran, Iran. drugi naslov: PO Box 19575-131, 34 Apadana Avenue, Teheran, Iran; drugi naslov: Shahid Langary Street, Nobonyad Square Ave, Pasdaran, Teheran.

                                    Iran Communications Industries, hčerinska družba družbe Iran Electronics Industries (glej št. 20), proizvaja različne artikle, med drugim komunikacijske sisteme, avionične, optične in elektro-optične naprave, mikroelektroniko, informacijsko tehnologijo, naprave za testiranja in meritve, zaščito za telekomunikacijske naprave in elektronsko orožje, ter proizvaja in obnavlja radarske cevi in metalce raket; ti izdelki se lahko uporabijo v programih, v zvezi s katerimi v skladu z RVSZN 1737 veljajo sankcije.

                                    26.7.2010“

                        (7)

                        pod naslovom „II. Islamska revolucionarna garda (IRGC)“ se pod podnaslovom „B. Subjekti“ doda naslednji vnos:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „12.

                                    Etemad Amin Invest Co Mobin

                                    Pasadaran Av. Teheran, Iran.

                                    Družba, ki je v lasti ali pod nadzorom IRGC in ki prispeva k financiranju strateških interesov režima.

                                    26.7.2010“

                        (8)

                        pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ se pod podnaslovom „B. Subjekti“ črta naslednji vnos:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „10.

                                    Etemad Amin Invest Co Mobin

                                    Pasadaran Av. Teheran, Iran.

                                    Etemad Amin Invest Co Mobin, ki je povezan z družbo Naftar in fundacijo Bonyad-e Mostazafan; prispeva k financiranju strateških interesov režima in vzporedne iranske države.

                                    26.7.2010“


title: Sklep Sveta z dne 6. junija 2019 o imenovanju članov in namestnikov upravnega odbora Evropske agencije za varnost in zdravje pri delu za Grčijo, Francijo in Luksemburg, ki zastopajo vlado

text:
                  11.6.2019

                  SL

                  Uradni list Evropske unije

                  C 195/4

         SKLEP SVETA
         z dne 6. junija 2019
         o imenovanju članov in namestnikov upravnega odbora Evropske agencije za varnost in zdravje pri delu za Grčijo, Francijo in Luksemburg, ki zastopajo vlado
         (2019/C 195/03)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/126 Evropskega parlamenta in Sveta z dne 16. januarja 2019 o ustanovitvi Evropske agencije za varnost in zdravje pri delu (EU-OSHA) in razveljavitvi Uredbe Sveta (ES) št. 2062/94 (1) in zlasti člena 4 Uredbe,
         ob upoštevanju seznamov predlogov za imenovanje, ki so jih vlade držav članic ter organizacije delavcev in delodajalcev predložile Svetu,
         ob upoštevanju seznamov članov in namestnikov Svetovalnega odbora za varnost in zdravje pri delu,
         ob upoštevanju naslednjega:

                     (1)

                     Svet je s Sklepom z dne 9. aprila 2019 (2) imenoval člane in namestnike upravnega odbora Evropske agencije za varnost in zdravje pri delu za obdobje od 1. aprila 2019 do 31. marca 2023.

                     (2)

                     Grška, francoska in luksemburška vlada so predlagale dodatne kandidate za več prostih mest, ki jih je treba zapolniti –

               SPREJEL NASLEDNJI SKLEP:

            Člen 1
            Za obdobje, ki se izteče 31. marca 2023, se za člane in namestnike upravnega odbora Evropske agencije za varnost in zdravje pri delu imenujejo:
            I.   PREDSTAVNIKI VLAD

                        Država

                        Člani

                        Namestniki

                        Grčija

                        Ioannis KONSTANTAKOPOULOS

                        Georgios GOURZOULIDIS

                        Francija

                        Lucie MEDIAVILLA

                        Amel HAFID

                        Luksemburg

                        Marco BOLY

                        Patrice FURLANI

            Člen 2
            Svet bo še nepredlagane člane in namestnike imenoval pozneje.

            Člen 3
            Ta sklep začne veljati na dan sprejetja.

            V Luxembourgu, 6. junija 2019

                  Za Svet

                  Predsednica

               A. BIRCHALL

            (1)  UL L 30, 31.1.2019, str. 58.

            (2)  Sklep Sveta z dne 9. aprila 2019 o imenovanju članov in namestnikov upravnega odbora Evropske agencije za varnost in zdravje pri delu (EU-OSHA) (UL C 135, 11.4.2019, str. 7).


title: Sklep Političnega in varnostnega odbora (SZVP) 2019/948 z dne 29. maja 2019 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2018/1791 (EUTM Mali/1/2019)

text:
                  11.6.2019

                  SL

                  Uradni list Evropske unije

                  L 152/72

         SKLEP POLITIČNEGA IN VARNOSTNEGA ODBORA (SZVP) 2019/948
         z dne 29. maja 2019
         o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2018/1791 (EUTM Mali/1/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 5 Sklepa,
         ob upoštevanju naslednjega:

                     (1)

                     Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da sprejme odločitve glede političnega nadzora in strateškega vodenja EUTM Mali, vključno s sklepi o imenovanju naslednjih poveljnikov sil misije EU za EUTM Mali.

                     (2)

                     PVO je 6. novembra 2018 sprejel Sklep (SZVP) 2018/1791 (2), s katerim je za poveljnika sil misije EU za EUTM Mali imenoval brigadnega generala Petra MIROWA.

                     (3)

                     Avstrija je 24. aprila 2019 predlagala imenovanje brigadnega generala Christiana HABERSATTERJA, ki naj bi na mestu poveljnika sil misije EU za EUTM Mali z 12. junijem 2019 nasledil brigadnega generala Petra MIROWA.

                     (4)

                     Vojaški odbor EU je 24. aprila 2019 to priporočilo podprl.

                     (5)

                     Zato bi bilo treba sprejeti sklep o imenovanju brigadnega generala Christiana HABERSATTERJA.

                     (6)

                     Sklep (SZVP) 2018/1791 bi bilo treba razveljaviti.

                     (7)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –

               SPREJEL NASLEDNJI SKLEP:

            Člen 1
            Brigadni general Christian HABERSATTER se z 12. junijem 2019 imenuje za poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali).

            Člen 2
            Sklep (SZVP) 2018/1791 se razveljavi.

            Člen 3
            Ta sklep začne veljati 12. junija 2019.

            V Bruslju, 29. maja 2019

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 14, 18.1.2013, str. 19.

            (2)  Sklep Političnega in varnostnega odbora (SZVP) 2018/1791 z dne 6. novembra 2018 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali) (EUTM Mali/2/2018) (UL L 293, 20.11.2018, str. 34).


title: Sklep Sveta z dne 6. junija 2019 o podaljšanju mandata namestnika izvršnega direktorja Europola

text:
                  11.6.2019

                  SL

                  Uradni list Evropske unije

                  C 195/6

         SKLEP SVETA
         z dne 6. junija 2019
         o podaljšanju mandata namestnika izvršnega direktorja Europola
         (2019/C 195/04)
         SVET EVROPSKE UNIJE JE –
         ob upoštevanju Uredbe (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (1) in zlasti odstavkov 3 do 5 člena 54 Uredbe,
         v vlogi organa s pooblastili za imenovanje izvršnega direktorja in namestnikov izvršnega direktorjev Europola,
         ob upoštevanju predloga upravnega odbora Europola z dne 3. maja 2018,
         ob upoštevanju naslednjega:

                     (1)

                     Luis DE ESSEBIO RAMOS je bil z aktom Sveta z dne 12. marca 2015 (2) imenovan za namestnika izvršnega direktorja Europola. Mandat Luisa DE ESSEBIA RAMOSA se izteče 31. julija 2019.

                     (2)

                     Namestniki izvršnega direktorja Europola so v skladu s členom 54(4) Uredbe (EU) 2016/794 imenovani za obdobje štirih let z možnostjo enkratnega podaljšanja.

                     (3)

                     Sklep upravnega odbora Europola z dne 1. maja 2017 določa postopek za podaljšanje mandata namestnikov izvršnega direktorja Europola.

                     (4)

                     Upravni odbor je 14. maja 2018 obvestil Evropski parlament, da namerava Svetu predlagati, naj podaljša mandat Luisa DE ESSEBIA RAMOSA.

                     (5)

                     Upravni odbor je Svetu poslal mnenje, v katerem je predlagal, da se mandat namestnika izvršnega direktorja Europola Luisa DE ESSEBIA RAMOSA podaljša in da bi se lahko prerazvrstil v razred AD 14.

                     (6)

                     Na podlagi predloga upravnega odbora želi Svet podaljšati mandat namestnika izvršnega direktorja Europola Luisa DE ESSEBIA RAMOSA –

               SPREJEL NASLEDNJI SKLEP:

            Člen 1
            Mandat namestnika izvršnega direktorja Europola Luisa DE ESSEBIA RAMOSA se podaljša od 1. avgusta 2019 do 31. julija 2023 v razredu AD 14.

            Člen 2
            Ta sklep začne veljati na dan objave v Uradnem listu Evropske unije.

            V Luxembourgu, 6. junija 2019

                  Za Svet

                  Predsednica

               A. BIRCHALL

            (1)  UL L 135, 24.5.2016, str. 53.

            (2)  Akt Sveta z dne 12. marca 2015 o imenovanju namestnika direktorja Europola (UL C 88, 14.3.2015, str. 1).


title: Sklep Sveta (EU) 2019/1028 z dne 14. junija 2019 o stališču o trgovinskih standardih za oljčna olja in olja iz oljčnih tropin, ki se v imenu Evropske unije zastopa v svetu članic Mednarodnega sveta za oljke

text:
                  24.6.2019

                  SL

                  Uradni list Evropske unije

                  L 167/24

         SKLEP SVETA (EU) 2019/1028
         z dne 14. junija 2019
         o stališču o trgovinskih standardih za oljčna olja in olja iz oljčnih tropin, ki se v imenu Evropske unije zastopa v svetu članic Mednarodnega sveta za oljke
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 207(3) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Mednarodni sporazum o oljčnem olju in namiznih oljkah iz leta 2015 (v nadaljnjem besedilu: Sporazum) je bil v imenu Unije v skladu s Sklepom Sveta (EU) 2016/1892 (1) podpisan 18. novembra 2016 na sedežu Združenih narodov v New Yorku s pridržkom njegove poznejše sklenitve. Sporazum je v skladu s svojim členom 31(2) začel začasno veljati 1. januarja 2017.

                     (2)

                     Sporazum je bil sklenjen dne 17. maja 2019 s Sklepom Sveta (EU) 2019/848 (2).

                     (3)

                     Svet članic Mednarodnega sveta za oljke (v nadaljnjem besedilu: svet članic) v skladu s členom 7(1) Sporazuma sprejme sklepe, ki spreminjajo trgovinske standarde za oljčna olja in olja iz oljčnih tropin.

                     (4)

                     Svet članic naj bi na 109. seji od 17. do 21. junija 2019 sprejel sklepe o spremembi trgovinskih standardov za oljčna olja in olja iz oljčnih tropin.

                     (5)

                     Primerno je, da se določi stališče, ki se v imenu Unije zastopa v svetu članic, saj bodo sklepi, ki bodo sprejeti, zavezujoči za Unijo glede mednarodne trgovinie z drugimi članicami Mednarodnega sveta za oljke (IOC) in bodo lahko odločilno vplivali na vsebino prava Unije, in sicer na tržne standarde za oljčno olje, ki jih je Komisija sprejela v skladu s členom 75 Uredbe (EU) št. 1308/2013 Evropskega parlamenta in Sveta (3).

                     (6)

                     Sklepi, ki naj bi jih sprejel svet članic, zadevajo pregled naslova, razpona natančnosti in vrednosti, kromatogramov, vrednosti natančnosti ter sklicev na ostale dokumente. O njih so obsežno razpravljali znanstveniki in tehnični strokovnjaki za oljčno olje Komisije in držav članic. Sklepi bodo prispevali k mednarodni harmonizaciji standarda za oljčno olje in bodo določili okvir, ki bo omogočil pošteno konkurenco pri trgovanju s proizvodi iz sektorja oljčnega olja. Zato bi bilo treba navedene sklepe podpreti, zaradi njih pa bodo potrebne spremembe Uredbe Komisije (EGS) št. 2568/91 (4).

                     (7)

                     Če se sprejetje navedenih sklepov s strani sveta članic na 109. seji odloži, ker jih nekatere članice ne bi mogle odobriti, bi se moralo stališče, ki je določeno v Prilogi k temu sklepu, zastopati v imenu Unije v morebitnem postopku za sprejemanje sklepov sveta članic z izmenjavo pisem v skladu s členom 10(6) Sporazuma. Postopek za sprejetje sklepov z izmenjavo pisem bi bilo treba začeti pred naslednjo redno sejo sveta članic novembra 2019.

                     (8)

                     Da bi ohranili interese Unije, bi morali imeti predstavniki Unije v svetu članic možnost zahtevati, da se odloži sprejetje sklepov o spremembi trgovinskih standardov za oljčna olja in olja iz oljčnih tropin na 109. seji sveta članic, če nove znanstvene ali tehnične informacije, predstavljene pred ali med navedeno sejo, postavljajo pod vprašaj stališče, ki se zastopa v imenu Unije –

               SPREJEL NASLEDNJI SKLEP:

            Člen 1
            Stališče o trgovinskih standardih za oljčna olja in olja iz oljčnih tropin, ki se v imenu Unije zastopa na 109. seji sveta članic od 17. do 21. junija 2019 ali v postopku za sprejetje sklepov sveta članic z izmenjavo pisem, ki se začne pred naslednjo redno sejo novembra 2019, je določeno v Prilogi.

            Člen 2
            Če obstaja verjetnost, da bodo na stališče iz člena 1 vplivale nove znanstvene ali tehnične informacije, predstavljene pred 109. sejo sveta članic ali med njo, Unija zahteva, da se sprejetje s strani sveta članic sklepov, ki spreminjajo trgovinske standarde za oljčna olja in olja iz oljčnih tropin, odloži do določitve stališča Unije na podlagi novih informacij.

            Člen 3
            Ta sklep začne veljati na dan sprejetja.

            V Luxembourgu, 14. junija 2019

                  Za Svet

                  Predsednik

               E.O. TEODOROVICI

            (1)  Sklep Sveta (EU) 2016/1892 z dne 10. oktobra 2016 o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in o njegovi začasni uporabi (UL L 293, 28.10.2016, str. 2).

            (2)  Sklep Sveta (EU) 2019/848 z dne 17. maja 2019 o sklenitvi, v imenu Evropske unije, Mednarodnega sporazuma o oljčnem olju in namiznih oljkah iz leta 2015 (UL L 139, 27.5.2019, str. 1).

            (3)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).

            (4)  Uredba Komisije (EGS) št. 2568/91 z dne 11. julija 1991 o značilnostih oljčnega olja in olja iz oljčnih tropin ter o ustreznih analiznih metodah (UL L 248, 5.9.1991, str. 1).

            PRILOGA
            Unija podpre naslednje spremembe metod IOC na 109. seji sveta članic od 17. do 21. junija 2019 ali v postopku za sprejetje sklepov sveta članic z izmenjavo pisem, ki se začne pred naslednjo redno sejo novembra 2019:

                        —

                        spremembo metode COI/T.20/Doc. št. 19/Rev. 5 (Spektrofotometrično merjenje na UV-območju) s črtanjem absolutne vrednosti in spremembo vrednosti natančnosti,

                        —

                        spremembo metode COI/T.20/Doc. št. 42-2/Rev. 3 (Vrednosti natančnosti analiznih metod, ki jih je sprejel Mednarodni svet za oljke) s spremembo vrednosti natančnosti za metodi COI/T.20/Doc. št. 19 in COI/T.20/Doc. št. 26,

                        —

                        spremembo metode COI/T.20/Doc. št. 26/Rev. 4 (Določanje sestave in vsebnosti sterolov ter alkoholnih spojin s kapilarno plinsko kromatografijo) s spremembo naslova, razpona natančnosti in vrednosti ter kromatogramov.

                  O tehničnih prilagoditvah drugih metod ali dokumentov IOC se lahko predstavniki Unije in sveta članic dogovorijo brez nadaljnjega sklepa Sveta, če so te tehnične prilagoditve posledica sprememb iz prvega odstavka.